# Bukovina (obec)

### Z Wikipédie

Erb | Mapa
--- | ---
Základné údaje
Kraj: | Žilinský
Okres: | Liptovský Mikuláš
Región: | Liptov
Poloha: | 00° 00' 00" s. š. 00° 00' 00" v. d.
Nadmorská výška: | 595 m n.m.
Rozloha: | km²
Počet obyvateľov: | 129 (31.12.2004)
Hustota obyvateľstva: | obyvateľ(ov)/km2
Prvá písomná zmienka: | 1297
Nacionále
Štatistická územná jednotka: | 510351
EČV: | LM
PSČ: | 032 23 (pošta Liptovská Sielnica)
Telefónna predvoľba: | 0 44
Oficiálne adresy
Adresa obecného úradu: | Obecný úrad, Bukovina, Liptovská Sielnica, 03223
Web: | www.bukovina.sk
E-mail: | obecbukovina@post.sk
Telefón: | 044/ 55 97 221
Fax: |
Politika
Starosta: | Mgr. Vlasta Halušková
Zdroje údajov
Mestská a obecná štatistika SR (SŠÚ), http://obce.info

Bukovina je obec asi 15km od Liptovského Mikuláša, v nadmorskej výške 595 m. n. m., situovaná v Liptovskej kotline pod Chočskými vrchmi v doline potoka Sestrč. Prevažne odlesnený pahorkatinný povrch chotára tvoria treťohorné pieskovce a ílovce. Najstaršia zmienka o obci je z roku 1297, keď kráľ Ondrej III. daroval Ladislavovi pustý les nazývany "Nagbokovina". Súčasťou obce je aj osada Janošovce, ktorá sa v dôsledku rozrastania obce spojila s kmeňovou obcou.

V severnej časti Bukoviny, pri ceste spájajúcej liptovský región s Oravou sa nachádza zrekonštruované sídlo zemianskej usadlosti. Obec disponuje kultúrnym domom, v ktorom sa usporiadavajú kultúrne a spoločenské podujatia aj pre susedné obce. Súčasťou kultúrneho domu je aj športové ihrisko, ktoré vo voľnom čase využívajú hlavne mladí ľudia.

Neďaleko obce sa nachádza vodná nádrž Liptovská Mara, ktorá poskytuje možnosti kúpania, športového rybolovu, člnkovania a rekreačných vodných športov. Vzhľadom na to, že obec hraničí s regiónom Orava, je tu možnosť turistických vychádzok v prekrásnom prostredí bukových a smrekových lesov. Turistický chodník je označený modro-bielou turistickou značkou od zemianskej kúrie až po úpätie pozostatku "Starhradu", čo sú zvyšky sídla Komorovských.

V poslednom období sú v obci vybudované aj rekreačné chatky na individuálne ubytovanie, kde si návštevníci pochvaľujú peknú prírodu s možnosťou vychádzok spojených so zberom lesných plodov a húb.

| Tento geografický článok o mieste na Slovensku je zatiaľ príliš krátky (tzv. "výhonok"). Môžeš pomôcť Wikipédii rozšíriť ho tak, že hore klikneš na záložku "úprava" (alebo alternatívne sem) a dopíšeš alebo zmeníš text.

Zdroj: "http://sk.wikipedia.org../../../b/u/k/Bukovina_%28obec%29.html"

Kategórie: Slovenské geografické výhonky | Obce na Slovensku

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Magyar